text: Fysikforsøg på skole endte galt. Seks elever på skadestuen 
  12 august 2014 kl. 12.47
  Seks elever fra Lagoniskolen i Vojens fik tirsdag formiddag første og anden grads forbrændinger efter uheld i fysiklokalet.
  Syd og Sønderjyllands Politi oplyser, at eleverne er blevet behandlet på sygehuse i Aabenraa og Kolding. Alle forældrene til eleverne er blevet underrettet om ulykken. To er blevet lettere forbrændt og fire har fået andengradsforbrændinger, oplyser vicepolitiinspektør Knud Kirsten fra lokalpolitiet i Haderslev.
  Alle de tilskadekomne er piger. Angiveligt drejede forsøget sig om hvordan man slukker ild. Men det endte altså helt galt.
  Ifølge skoleleder Lisanette Qvortrup så var alle elever meget chokerede og fik efterfølgende en snak med en krisepsykolog, men de skal nu have oplevelsen talt grundigt igennem med deres forældre, når de kommer hjem, oplyser skolelederen.
  Arbejdstilsynet er blevet tilkaldt og Syd og Sønderjyllands Politi efterforsker nu sagen, men kan på nuværende tidspunkt ikke sige mere om årsagen til ulykken.
  
  Fra Facebook:
  Fra Twitter:
  6 elever i 8. klasse på skole i Vojens forbrændt v. fysikforsøg. Alle forældre underrettede. Læs mere: http://t.co/0S5QG4UHpQ #politidk
  
  